Molibdat
U hemiji, molibdat je spoj koji sadrži oksoanion sa molibdenom u njegovom najvišem oksidacijskom stanju 6. Molibden može graditi veoma širok raspon takvih oksoaniona koji mogu biti diskretnih struktura ili proširenih polimernih struktura, mada se ove druge mogu naći samo u čvrstom stanju. Veći oksoanioni su članovi grupe spojeva koji se nazivaju polioksometalati, a pošto mogu sadržavati samo jednu vrstu metalnih atoma, često se zovu i izopolimetalati. Diskretni oksoanioni molibdena imaju raznolike veličine, počev od najjednostavnijeg MoO42−, sadržanog u kalij molibdatu sve do ekstremno velikih struktura prisutnih u izopoli-molibden plavoj koja sadrži 154 atoma Mo. Molibden reagira različito od drugih elemenata iz 6. grupe. Hrom formira samo hromate, CrO42−, Cr2O72−, Cr3O102− and Cr4O132− ione od koji su svi zasnovani na tetrahedralnom hromu. Volfram je slučan molibdenu i može davati mnoge volframate koji sadrže 6-to koordinatni volfram.